การประเมินอารมณ์ของบางคน การใส่ใจกับสัญญาณอันตราย การเฝ้าระวังการเปลี่ยนแปลงของพฤติกรรม การแก้ไขปัญหา
ภาวะสิ้นยินดี (Anhedonia) หรือการสูญเสียความสุขในกิจกรรมประจำวันนั้นเป็นอาการของโรคซึมเศร้าที่พบบ่อยมาก เฝ้าระวังอาการที่บางคนไม่มีความสุขในกิจกรรมที่พวกเขาเคยชื่นชอบอีกต่อไป  คุณสามารถสังเกตเห็นอาการนี้ได้หลายวิธี ยกตัวอย่างเช่น บุคคลที่ชื่นชอบการเข้าสังคมอาจจะปฏิเสธคำชวนที่จะไปเที่ยวข้างนอก เพื่อนร่วมงานที่เคยฟังเพลงที่โต๊ะทำงานอาจจะนั่งทำงานเงียบๆ คุณอาจจะสังเกตเห็นว่าบุคคลนั้นดูเหมือนจะซึมเศร้าหรือไม่ยินดียินร้ายอยู่บ่อยๆ บางคนอาจจะไม่ค่อยยิ้มหรือหัวเราะกับเรื่องตลกอีกต่อไป เพื่อนอาจจะดูไม่มีความสุขหรือเข้าสังคมสักเท่าไร โรคซึมเศร้ามักจะทำให้เกิดภาพรวมแง่ร้ายในชีวิต ถ้าบางคนดูเหมือนว่าจะคิดเรื่องร้ายๆ อยู่บ่อยๆ นั่นอาจจะเกิดจากโรคซึมเศร้า แม้ว่าการมองโลกในแง่ร้าย 1-2 วันนั้นอาจจะเกิดจากอารมณ์เสีย แต่การมองโลกในแง่ร้ายอย่างต่อเนื่องติดต่อกันนานๆ อาจจะบ่งบอกถึงโรคซึมเศร้าได้  บางครั้งสิ่งนี้จะเห็นได้ชัดเจน คนที่ทรมานจากโรคซึมเศร้าอาจจะพูดทำนองว่า "มันสิ้นหวัง" อย่างไรก็ตาม สัญญาณของการมองโลกในแง่ร้ายมักจะสังเกตได้ยาก คนที่เป็นโรคซึมเศร้าอาจจะฟังดูสมเหตุสมผลกว่ามองโลกในแง่ร้าย ยกตัวอย่างเช่น ถ้าบางคนเป็นโรคซึมเศร้าพวกเขาอาจจะพูดว่า "ฉันเรียนมาหนักมากสำหรับการทดสอบนั้น แต่ฉันสงสัยว่าจะได้เกรดที่เหมาะสมไหม" ซึ่งนี่อาจจะฟังดูเหมือนว่าบุคคลนั้นกำลังมองสถานการณ์อย่างจริงจัง แต่อย่างไรก็ตาม ถ้ามีการใช้ข้อความทำนองนี้บ่อยๆ อาจจะแสดงถึงโรคซึมเศร้า ถ้าบุคคลนั้นมองโลกในแง่ร้ายอย่างต่อเนื่องเป็นเวลาหลายสัปดาห์ มันอาจจะบ่งบอกถึงโรคซึมเศร้า การฝืนมีความสุขหมายถึงใครบางคนแสดงสีหน้ามีความสุขเพื่อผู้อื่น บุคคลนั้นอาจจะปฏิเสธว่าไม่มีอะไรผิดปกติและทำท่ารื่นเริงกว่าปกติ อย่างไรก็ตามเขาจะไม่สามารถรักษาหน้ากากนี้ไว้ได้ตลอดไป ดังนั้นคนที่แกล้งทำเป็นมีความสุขอาจจะตีตัวออกห่างจากคนอื่นเพราะกลัวว่าจะถูกจับได้  แม้ว่าบุคคลหนึ่งอาจจะดูร่าเริง แต่คุณอาจจะกังวลว่ามีบางอย่างปิดซ่อนอยู่ เพื่อนอาจจะยิ้มตลอดเวลาตอนคุณเจอพวกเขา แต่คุณสังเกตเห็นว่าพวกเขาค่อยๆ ตีตัวออกห่างไป คุณอาจจะเห็นว่าคนที่ดูมีความสุขนั้นปฏิเสธคำชวนให้ออกไปเที่ยวข้างนอก ส่งข้อความและโทรกลับไม่บ่อยนัก และทำสิ่งอื่นๆ ในลักษณะที่แยกตัวออกจากคนอื่น ถ้ารูปแบบเหล่านี้ยังคงดำเนินต่อไปนานกว่าสองสามวัน สิ่งนี้อาจจะบ่งบอกถึงโรคซึมเศร้า คนที่เป็นโรคซึมเศร้าอาจจะมีอารมณ์แปรปรวน คนที่สบายๆ ตามปกติอาจจะจู่ๆ ดูอารมณ์เสียขึ้นมาบ่อยครั้ง อารมณ์แปรปรวนเป็นตัวบ่งชี้ที่พบได้บ่อยว่าบางคนเป็นโรคซึมเศร้า  บางคนอาจจะขี้โมโหและไม่เป็นมิตรมากขึ้นเมื่อเป็นโรคซึมเศร้า ยกตัวอย่างเช่น เพื่อนที่เป็นโรคซึมเศร้าอาจจะตะคอกใส่คุณที่มางานสังสรรค์สายไปแค่สองสามนาที คนที่เป็นโรคซึมเศร้าอาจจะใจร้อนมาก ยกตัวอย่างเช่น เพื่อนร่วมงานอาจจะรู้สึกหงุดหงิดอย่างรวดเร็วตอนที่กำลังอธิบายบางอย่างให้คุณฟังที่ออฟฟิศ ถ้าสิ่งนี้เกิดขึ้นเพียง 1-2 ครั้ง บุคคลนั้นอาจจะมีเรื่องแย่ๆ ในวันนั้น ถ้ารูปแบบของพฤติกรรมนี้ยังคงดำเนินต่อไปสักระยะหนึ่งก็อาจจะบ่งบอกถึงโรคซึมเศร้าได้ โรคซึมเศร้าสามารถปิดกั้นจิตใจด้วยความคิดเชิงลบได้ สิ่งนี้ทำให้มีสมาธิได้ยาก ถ้าใครบางคนกำลังเป็นโรคซึมเศร้า คุณอาจจะสังเกตเห็นว่าเขาทำผลงานได้น้อยลง  เมื่อเกิดโรคซึมเศร้าจะทำให้ปัญหาเกี่ยวกับการมีสมาธิส่งผลกระทบต่อสังคมและชีวิตการทำงานบ่อยๆ เพื่อนที่เป็นโรคซึมเศร้าอาจจะมีปัญหาในการสนทนายาวๆ นักเรียนที่เป็นโรคซึมเศร้าอาจจะส่งรายงานช้าหรือไม่ส่งเลยก็ได้ การทำงานเสร็จไม่ทันกำหนดและการละเลยหน้าที่ก็เป็นตัวบ่งชี้ที่พบได้บ่อยว่าบางคนกำลังมีปัญหาในการมีสมาธิ ถ้าเพื่อนร่วมงานที่ปกติแล้วตรงต่อเวลานั้นขาดประชุมและไม่ส่งรายงานบ่อยๆ แล้วล่ะก็ นี่อาจจะเป็นสัญญาณบ่งบอกถึงโรคซึมเศร้า คนที่เป็นโรคซึมเศร้าอาจจะรู้สึกผิด ความรู้สึกผิดเกี่ยวกับชีวิตของเขาในทุกๆ ด้านนั้นอาจจะเป็นตัวบ่งชี้ของโรคซึมเศร้า ถ้าคุณสังเกตเห็นว่าบางคนแสดงความรู้สึกผิดมากๆ โดยเฉพาะอย่างยิ่งกับเรื่องที่ไม่สำคัญแล้วล่ะก็ บุคคลนี้อาจจะเป็นโรคซึมเศร้า  บุคคลนั้นอาจจะแสดงความรู้สึกผิดเกี่ยวกับความผิดพลาดในอดีตและปัจจุบัน ยกตัวอย่างเช่น "ฉันรู้สึกแย่มากที่ฉันไม่ได้เรียนหนักกว่านี้ในมหาวิทยาลัย ฉันน่าจะทำได้ดีกว่านี้ในระหว่างการประชุมวันนี้ ฉันกำลังจะทำให้ทั้งบริษัทล้มเหลว" บุคคลที่ประสบปัญหาโรคซึมเศร้าอาจจะรู้สึกแย่ต่ออารมณ์หรือการมีชีวิตอยู่โดยทั่วไป พวกเขาอาจจะขอโทษที่ไม่ได้เป็นเพื่อนที่ดีหรือรู้สึกว่าต้องขอโทษที่รู้สึกแย่ ถ้าบางคนอยากฆ่าตัวตาย จู่ๆ พวกเขาอาจจะพูดถึงความตายบ่อยๆ คุณอาจจะได้ยินว่าบางคนครุ่นคิดเรื่องความตายบ่อยๆ และพูดเรื่องนี้ขึ้นมาบ่อยครั้ง ยกตัวอย่างเช่น พวกเขาอาจจะเริ่มพูดคุยกันเรื่องว่ามีชีวิตหลังความตายหรือเปล่า ในกรณีที่รุนแรง คนที่จะฆ่าตัวตายอาจจะพูดอะไรอย่างเช่น "ฉันอยากตาย" คนที่จะฆ่าตัวตายอาจจะคิดในแง่ลบต่อตัวเองและโลกใบนี้ คุณอาจจะสังเกตเห็นว่าพวกเขาไม่คิดว่าสิ่งต่างๆ จะเปลี่ยนแปลง และมักพูดคุยเกี่ยวกับข้อเท็จจริงนี้ โดยทั่วไปพวกเขาจะมีความรู้สึกสิ้นหวัง  คนที่จะฆ่าตัวตายอาจจะพูดทำนองว่า "ชีวิตยากเกินไป" หรือ "ไม่มีทางออกจากสถานการณ์นี้" หรือ "ฉันไม่สามารถทำอะไรเพื่อทำให้สิ่งต่างๆ ดีขึ้นได้เลย" พวกเขาอาจจะคิดแง่ลบมากเกี่ยวกับตัวเอง คุณอาจจะได้ยินอะไรอย่างเช่น "ฉันเป็นภาระให้ทุกคน" หรือ "คุณไม่ควรจะต้องแก้ปัญหากับฉัน" นี่คือสัญญาณอันตรายที่สำคัญ บางคนอาจจะทำงานล่วงเวลาเพื่อชำระหนี้ พวกเขาอาจจะจู่ๆ ต้องการจะทำพินัยกรรม นอกจากนี้คุณยังอาจจะสังเกตเห็นคนที่อยากฆ่าตัวตายบริจาคทรัพย์สินที่มีค่าให้คนอื่นอีกด้วย หนึ่งในสัญญาณที่อันตรายที่สุดของความตั้งใจฆ่าตัวตายคือ เมื่อบางคนวางแผน ถ้าบางคนพยายามหาอาวุธหรือสารที่เป็นอันตราย พวกเขาอาจจะอยากฆ่าตัวตาย คุณอาจจะพบว่าพวกเขาเขียนสิ่งที่ดูเหมือนจดหมายลาตายอีกด้วย ถ้าบางคนมีแผนการฆ่าตัวตายจริงๆ นี่จะอันตรายมาก คุณควรจะแจ้งบริการฉุกเฉินทันที ชีวิตของบุคคลนั้นอาจจะตกอยู่ในอันตราย ถ้าคุณสงสัยว่าบางคนจะฆ่าตัวตาย คุณจำเป็นต้องปฏิบัติการ ความคิดเกี่ยวกับการฆ่าตัวตายเป็นเหตุฉุกเฉินทางการแพทย์ และจำเป็นต้องได้รับการแก้ไข  อย่าปล่อยให้คนที่คุณสงสัยว่าจะฆ่าตัวตายอยู่คนเดียว ถ้าบุคคลนั้นพยายามทำร้ายตัวเอง ให้โทร. 191 หรือบริการฉุกเฉินในท้องที่ คุณควรจะแจ้งเตือนสมาชิกในครอบครัวหรือเพื่อนให้เร็วที่สุดเท่าที่จะทำได้อีกด้วย ถ้าคุณไม่ได้อยู่กับบุคคลนั้น ให้บอกพวกเขาให้โทรหาสายด่วนสะมาริตันส์ ที่เบอร์ 02-713-6793 หรือสายด่วนสุขภาพจิต 1323 ถ้าคุณอยู่ต่างประเทศ ให้มองหาหน่วยงานที่เทียบเท่าในประเทศของคุณ ยกตัวอย่างเช่น ในสหราชอาณาจักร พวกเขาสามารถโทร. +44 (0) 8457-909090  คนที่อยากฆ่าตัวตายต้องการความช่วยเหลือจากผู้เชี่ยวชาญอย่างเร็วที่สุดเท่าที่จะเป็นไปได้ พวกเขาต้องไปพบนักบำบัดหรือที่ปรึกษา คนที่อยากฆ่าตัวตายอาจจะต้องเข้าพักฟื้นในโรงพยาบาลชั่วคราว โรคซึมเศร้ามักจะทำให้เกิดการเปลี่ยนแปลงของวัฏจักรการนอนหลับ คนที่เป็นโรคซึมเศร้านั้นอาจจะนอนไม่หลับหรือนอนมากเกินไป อาจจะเป็นเรื่องยากที่จะรู้เกี่ยวกับตารางการนอนของคนอื่น แต่ให้ฟังรายละเอียดใดๆ ที่พวกเขาเล่าให้ฟังหรือการเปลี่ยนแปลงของพฤติกรรมใดๆ ที่บ่งบอกถึงปัญหาการนอนหลับ  วิธีที่ง่ายที่สุดที่จะรู้เกี่ยวกับการเปลี่ยนแปลงในการนอนหลับก็คือ ถ้าบางคนเล่าข้อมูลนั้นให้คุณฟัง บางคนอาจจะพูดหรือบ่นว่านอนไม่พอหรือนอนมากเกินไป การเปลี่ยนแปลงทางพฤติกรรมยังสามารถเตือนให้คุณตระหนักถึงการเปลี่ยนแปลงนิสัยในการนอนหลับอีกด้วย ถ้าบางคนดูเหมือนว่างุนงงหรือเหนื่อยในระหว่างวัน พวกเขาอาจจะมีปัญหาการนอนหลับ ถ้าจู่ๆ เพื่อนร่วมห้อง แฟน หรือสมาชิกในครอบครัวดูเหมือนว่าจะนอนเยอะ พวกเขาอาจจะเป็นโรคซึมเศร้า จำไว้ว่าปัจจัยหลายอย่างรวมถึงอาการเจ็บป่วยนั้นอาจจะนำไปสู่การเปลี่ยนแปลงนิสัยในการนอนหลับได้ ให้มองหาการเปลี่ยนแปลงพฤติกรรมการนอนหลับในระยะยาวที่เกิดขึ้นพร้อมกับอาการอื่นๆ ของโรคซึมเศร้า คนที่เป็นโรคซึมเศร้าอาจจะกินมากเกินไปเพื่อจัดการกับความเครียด และพวกเขาอาจจะไม่มีความอยากอาหารเช่นกัน และส่งผลให้กินได้น้อยลง  ถ้าบางคนกินมากเกินไปคุณอาจจะสังเกตเห็นว่าพวกเขากินขนมบ่อยขึ้นและกินอาหารมื้อใหญ่ขึ้น ยกตัวอย่างเช่น จู่ๆ เพื่อนร่วมห้องอาจจะสั่งอาหารมากินที่บ้านวันละหลายๆ ครั้ง ถ้าบางคนกินน้อยลง พวกเขาอาจจะอดอาหารบ่อยๆ ยกตัวอย่างเช่น คุณอาจจะสังเกตเห็นว่าเพื่อนร่วมงานที่เป็นโรคซึมเศร้าหยุดกินอาหารเที่ยง พฤติกรรมการใช้สารในทางที่ผิดอาจจะเป็นตัวบ่งชี้สำคัญของโรคซึมเศร้า แม้ว่าไม่ใช่ทุกคนที่เป็นโรคซึมเศร้าจะมีปัญาหาพฤติกรรมการใช้สารในทางที่ผิดแต่มีหลายคนที่ทำอย่างั้น ไม่ใช่เรื่องแปลกที่คนที่เป็นโรคซึมเศร้าจะเริ่มดื่มหนักหรือใช้ยาเสพติดเพื่อพักผ่อนหย่อนใจอื่นๆ  ถ้าคุณอยู่กับบางคนที่เป็นโรคซึมเศร้า คุณอาจจะสังเกตเห็นพวกเขาว่าใช้สารเสพติดบ่อยขึ้น ยกตัวอย่างเช่น เพื่อนร่วมห้องเริ่มดื่มเกือบทุกคืน รวมถึงคืนก่อนไปเรียนด้วย คุณอาจจะสังเกตเห็นเพื่อนร่วมงานหรือเพื่อนพึ่งพาสารเสพติดมากขึ้น เพื่อนร่วมงานอาจจะพักสูบบุหรี่บ่อยๆ เพื่อนอาจจะอยากออกไปดื่มบ่อยๆ และมักจะดื่มมากเกินไป โดยทั่วไปบางคนที่เป็นโรคซึมเศร้าจะมีการเปลี่ยนแปลงของน้ำหนัก เนื่องจากการเปลี่ยนแปลงของระดับความอยากอาหารและกิจกรรม ซึ่งนี่คืออาการที่สังเกตเห็นได้ง่ายที่สุด โรคซึมเศร้าสามารถทำให้น้ำหนักตัวเปลี่ยนแปลงได้มากถึง 5% ในเวลาหนึ่งเดือน คนที่เป็นโรคซึมเศร้าน้ำหนักอาจจะลดหรือเพิ่มขึ้นก็ได้ ถ้าคุณสังเกตเห็นว่าเมื่อเร็วๆ นี้บางคนน้ำหนักขึ้นหรือน้ำหนักลง และนี่มาพร้อมกับอาการอื่นๆ บุคคลนี้อาจจะเป็นโรคซึมเศร้า ถ้าคุณสงสัยว่าบางคนเป็นโรคซึมเศร้าแล้วล่ะก็ให้พวกเขามีโอกาสพูดออกมา แม้ว่าจะจำเป็นต้องเข้ารับความช่วยเหลือจากผู้เชี่ยวชาญ แต่การพูดคุยก็สามารถช่วยได้เช่นกัน คนที่เป็นโรคซึมเศร้าต้องการการสนับสนุนจากคนที่เขารัก  เอ่ยถึงความกังวลกับบุคคลนั้น คุณอาจจะเริ่มจากอะไรอย่างเช่น "ฉันสังเกตว่าเดี๋ยวนี้คุณทำตัวแปลกไป และฉันก็เป็นห่วงนิดหน่อย" เริ่มเกริ่นถึงอาการใดๆ ที่คุณกังวลอย่างมีไหวพริบ ตัวอย่างเช่น "เดี๋ยวนี้คุณดูเหนื่อยมาก ฉันรู้ว่าสิ่งนี้อาจจะมาจากเหตุผลใดก็ตาม แต่คุณเป็นอะไรหรือเปล่า" บอกให้บุคคลนั้นรู้ว่าคุณอยู่ตรงนั้นเพื่อช่วยเหลือ พูดอะไรอย่างเช่น "ถ้าคุณอยากพูดเรื่องนี้ ฉันก็ยินดีที่จะรับฟังเสมอนะ" คุณไม่สามารถช่วยบางคนที่เป็นโรคซึมเศร้าเองได้ พยายามให้บุคคลนั้นไปพบจิตแพทย์หรือนักบำบัดเพื่อแก้ไขปัญหา ซึ่งอาจจะจำเป็นต้องได้รับคำปรึกษาหรือยา คุณอาจจะช่วยพวกเขาค้นหานักบำบัดในท้องที่ ถ้าคุณยังเป็นนักเรียนอยู่ คุณอาจจะพาพวกเขาไปที่ศูนย์ให้คำปรึกษาของมหาวิทยาลัยก็ได้ คนที่เป็นโรคซึมเศร้าต้องการการสนับสนุนอย่างต่อเนื่อง แจ้งให้บุคคลนั้นรู้ว่าคุณเต็มใจที่จะขับรถพาพวกเขาไปตามนัด ช่วยพวกเขาติดตามตารางเวลา และเสนอวิธีอื่นๆ ในการทำให้ชีวิตของพวกเขาง่ายขึ้นในขณะที่พวกเขากำลังประสบปัญหาจากโรคซึมเศร้า อย่างไรก็ตามให้จำไว้ว่าคุณไม่สามารถแก้ปัญหาของคนอื่นได้ แม้ว่าคุณจะสามารถให้การสนับสนุนได้ แต่บุคคลนั้นก็ยังจำเป็นต้องขอความช่วยเหลือจากผู้เชี่ยวชาญ
เฝ้าดูอาการของการสูญเสียความสุข. ใส่ใจกับการมองในแง่ร้าย. มองหาอาการฝืนมีความสุข. เฝ้าดูอารมณ์แปรปรวน. ดูว่าบุคคลนั้นมีปัญหาเรื่องการมีสมาธิหรือไม่. ระมัดระวังกับความรู้สึกผิดที่รุนแรง. ให้ความสนใจการพูดเกี่ยวกับความตาย. ฟังคำพูดในเชิงลบ. เฝ้าดูว่าบางคนกำลังจัดการธุระของตัวเองให้เรียบร้อย. ฟังการหารือเรื่องแผนการฆ่าตัวตายที่เฉพาะเจาะจง. ดำเนินการอย่างเหมาะสมถ้าคุณคิดว่าบางคนจะฆ่าตัวตาย. ให้ความสนใจการเปลี่ยนแปลงเกี่ยวกับการนอนหลับ. สังเกตการเปลี่ยนแปลงในความอยากอาหาร. พิจารณาการใช้ยาเสพติดหรือแอลกอฮอล์ของบุคคลนั้น. มองหาการเปลี่ยนแปลงของน้ำหนัก. พูดคุยกับบุคคลนั้น. กระตุ้นให้พวกเขาเข้ารับความช่วยเหลือจากผู้เชี่ยวชาญ. บอกพวกเขาว่าคุณเต็มใจให้การสนับสนุนอย่างต่อเนื่อง.
https://www.wikihow.com/Know-if-Someone-is-Depressed https://www.wikihow.com/Know-if-Someone-is-Depressed https://www.wikihow.com/Know-if-Someone-is-Depressed https://www.wikihow.com/Know-if-Someone-is-Depressed
Evaluating Someone's Mood Paying Attention to Dangerous Signs Watching for Changes in Behavior Addressing the Issue